Title: Finančné dopady navrhovaných zmien
Author: Mária Havrilová
Last saved by: Zuzana Földesová Motajová
Company: MZ SR

Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie

1. Nároky na verejné financie:

Zmena spôsobu ocenenia zdravotnej starostlivosti poskytovanej ambulanciou mobilnej intenzívnej jednotky predstavuje pri predpokladanom počte osem vozidiel zvýšenie výdavkov zdravotných poisťovní za obdobie august až december 2006 v čiastke 3,6 mil. Sk. Zvýšenie výdavkov na verejné zdravotné poistenie na roky 2007 až 2009 predpokladáme vo výške cca 8,64 mil. Sk. 
V uvedenej kvantifikácii dopadov na verejné zdravotné poistenie je zohľadnené len zvýšenie paušálnej mesačnej ceny za zdravotnú starostlivosť poskytovanú ambulanciou mobilnej intenzívnej jednotky v čiastke 90 tis. Sk na jednu ambulanciu oproti paušálnej mesačnej cene za zdravotnú starostlivosť poskytnutú ambulanciou rýchlej lekárskej pomoci. Tento prepočet  zohľadňuje skutočnosť, že  osem ambulancií mobilnej intenzívnej jednotky sa vyčlení zo stanoveného počtu ambulancií rýchlej lekárskej pomoci v sieti ambulancií pozemnej záchrannej zdravotnej služby a teda nejde o celkové zvýšenie počtu ambulancií pozemnej záchrannej zdravotnej služby. 
	Na základe východísk štátneho rozpočtu pre roky 2006 až 2008 pre rezort zdravotníctva sa predpokladá medziročný rast disponibilných verejných zdrojov v zdravotníctve pre rok 2006 o 6,5 % pre rok 2007 o 6,3 % a pre rok 2008 o 5,2 %, čím je daný predpoklad na pokrytie nárastu kvantifikovaných zvýšených výdavkov na verejné financie.

2. Návrh opatrenia je v súlade s prioritami a cieľmi zdravotnej politiky.
Realizácia návrhu bude mať pozitívny dopad na obyvateľov, hospodárenie podnikateľskej sféry a iných právnických osôb, dopad na životnú úroveň obyvateľstva a zvyšovanie kvality života, neovplyvní utváranie podmienok na rozvoj podnikateľských aktivít z hľadiska žiadúceho ekonomického rastu a súlad s prioritami a cieľmi hospodárskej politiky.

3. Návrh opatrenia nemá vplyv na životné prostredie.

4. Návrh opatrenia nebude mať dopad na zamestnanosť a zvýšenie počtu pracovných   miest.

5. Návrh opatrenia nebude mať dopad na podnikateľské prostredie.